Nr. 35600/19.08.2025

**REFERAT DE APROBARE**

**la** **Proiectul de hotărâre pentru modificarea Hotărârii Consiliului Judeţean Cluj nr. 236/2024 privind desemnarea reprezentanţilor Consiliului Judeţean Cluj în consiliile de administraţie/administrative ale instituţiilor de cultură din subordinea Consiliului Judeţean Cluj**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| Prin Hotărârea Consiliului Judeţean Cluj nr. 236/2024 au fost nominalizaţi reprezentanţii Consiliului Judeţean Cluj în consiliile de administraţie/administrative ale instituţiilor de cultură care sunt organizate şi funcţionează în subordinea Consiliului Judeţean Cluj.  Necesitatea modificării Hotărârii Consiliului Judeţean Cluj nr. 236/2024 privind desemnarea reprezentanţilor Consiliului Judeţean Cluj în consiliile de administraţie/administrative ale instituţiilor de cultură din subordinea Consiliului Judeţean Cluj este determinată de reorganizarea Centrului Județean pentru Conservarea și Promovarea Culturii Tradiționale Cluj, prin transformarea acestuia în instituție publică de spectacole cu personalitate juridică – Centrul de Cultură și Artă „Tradiții Clujene”. Având în vedere această schimbare fundamentală de statut juridic și funcțional, este obligatorie completarea structurii de conducere a noii entități. Întrucât instituțiile publice de cultură de acest tip trebuie să dispună de un consiliu administrativ/de administrație în componența căruia autoritatea tutelară are un reprezentant legal, se impune emiterea unui act administrativ de desemnare a acestui reprezentant. |
| * 1. **Cerinţe care reclamă oportunitatea actului administrativ:** |
| Conducerea instituţiilor de spectacole sau concerte este asigurată de către un director general sau, după caz, de un director, persoană fizică, ori de către o persoană juridică de drept privat. Prin decizie a directorului general sau, după caz, a directorului se înfiinţează consiliul administrativ, organism cu rol deliberativ, format din: preşedinte - directorul general sau, după caz, directorul; membri: directorii, directorii adjuncţi sau, după caz, şefii compartimentelor funcţionale; consilierul juridic; delegatul sindicatului reprezentativ, propus de acesta, sau, după caz, reprezentantul salariaţilor; *reprezentantul autorităţii administraţiei publice centrale ori locale în subordinea căreia funcţionează instituţia de spectacole sau concerte.*  Prin Hotărârea Consiliului Județean Cluj nr. 236/2024, doamna Moldovan Ramona-Ioana a fost desemnată, pentru o perioadă de 4 ani, începând cu 28.11.2024, în calitate de reprezentant al Consiliului Județean Cluj în Consiliul Administrativ al Centrului Judeţean pentru Conservarea şi Promovarea Culturii Tradiţionale Cluj, în baza contractului de mandat nr. 49820/04.12.2024.  Ulterior, prin Hotărârea Consiliului Județean Cluj nr. 120/2025, a fost aprobată reorganizarea instituției amintite încapând cu data de 01.09.2025 și transformarea acesteia în Centrul de Cultură și Artă „Tradiții Clujene”, instituție publică de spectacole, cu personalitate juridică distinctă, subordonată Consiliului Județean Cluj.  Reorganizarea Centrului Județean pentru Conservarea și Promovarea Culturii Tradiționale Cluj prin Hotărârea Consiliului Județean Cluj nr. 120/2025, ce a condus la înființarea Centrului de Cultură și Artă „Tradiții Clujene” ca instituție publică de spectacole cu personalitate juridică, generează un cadru instituțional și administrativ complet nou. Acest context impune luarea unor măsuri administrative rapide și conforme cu legislația în vigoare pentru asigurarea funcționării corespunzătoare a noii instituții.  Potrivit Ordonanței de Urgență a Guvernului nr. 189/2008, instituțiile publice de cultură, în special cele cu statut de instituție de spectacole sau concerte, trebuie să dispună de un consiliu administrativ/de administrație. Acest consiliu are atribuții esențiale în fundamentarea deciziilor strategice, aprobarea proiectelor majore și validarea direcțiilor de dezvoltare culturală. Prezența unui reprezentant al autorității garantează participarea la procesul decizional privind activitatea curentă și strategică a instituției, supravegherea respectării legalității și o legătură permanentă între conducerea operativă a centrului și instituția județeană responsabilă de coordonare. |
| **2.** **Schimbari preconizate:** Schimbările preconizate vizează optimizarea structurii de conducere prin asigurarea unei reprezentări echilibrate între autoritatea publică și angajați, îmbunătățind astfel transparența, eficiența decizională și alinierea strategiei instituției la obiectivele culturale ale județului. |
| **Secțiunea a 2-a - Impactul socio-economic: -**nu este cazul |
| **Secțiunea a 3-a - Impactul financiar asupra bugetului judeţului pe termen scurt(an curent)/lung: -** nu este cazul |
| **Secțiunea a 4-a - Activități de informare publică și consultare privind elaborarea și implementarea actului administrativ:** - nu este cazul |
| **Secțiunea a 5-a - Efectele actului administrativ asupra actelor administrative**  **în vigoare și măsuri de implementare:** |
| 1. Hotărârea produce efecte asupra art. 10 din HCJ 236/2024; 2. După intrarea în vigoare se va incheia contract de mandat cu persoana desemnată. |
| **Secțiunea a 6-a – nu e cazul** |
|  |

**INIȚIATOR,**

**PREŞEDINTE,**

**Alin Tișe**

**PROIECT DE HOTĂRÂRE**

**pentru modificarea Hotărârii Consiliului Judeţean Cluj nr. 236/2024** **privind desemnarea reprezentanţilor Consiliului Judeţean Cluj în consiliile de administraţie/administrative ale instituţiilor de cultură din subordinea Consiliului Judeţean Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ............ din .............. pentru modificarea Hotărârii Consiliului Judeţean Cluj nr. 236/2024 privind desemnarea reprezentanţilor Consiliului Judeţean Cluj în consiliile de administraţie/administrative ale instituţiilor de cultură din subordinea Consiliului Judeţean Cluj propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 35600/19.08.2025; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 35602/19.08.2025 şi Avizul cu nr.......... din .................. adoptat de Comisia de specialitate nr. ……....., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Hotărârea Consiliului Județean Cluj nr. 120/2025 privind reorganizarea Centrului Judeţean pentru Conservarea şi Promovarea Culturii Tradiţionale Cluj prin transformare în instituție de spectacole;

Luând în considerare prevederile :

* art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. d) și f) și alin. (5) lit. a) din Ordonanța de Urgență nr. 57/2019 privind Codul Administrativ, cu modificările și completările ulterioare;
* art. 26 alin. (2) lit. a) din Ordonanţa de urgenţă Guvernului nr. 189/2008 privind managementul instituţiilor de spectacole sau concerte, muzeelor şi colecţiilor publice, bibliotecilor şi al aşezămintelor culturale de drept public, aprobată prin Legea nr. 269/2009, cu modificările şi completările ulterioare;
* art. 19 din Ordonanţa Guvernului nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, aprobată prin Legea nr. 353/2007, cu modificările şi completările ulterioare;
* art. 24 alin. (1) din Anexa nr. 3 la Hotărârea Consiliului Județean Cluj nr. 120/2025 privind reorganizarea Centrului Judeţean pentru Conservarea şi Promovarea Culturii Tradiţionale Cluj prin transformare în instituție de spectacole;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I**. Se revocă contractul de mandat nr. 49820/04.12.2024 încheiat cu Moldovan Ramona-Ioana în calitate de reprezentant al Consiliului Județean Cluj în Consiliul administrativ al Centrului Judeţean pentru Conservarea şi Promovarea Culturii Tradiţionale Cluj.

**ART.II**. Hotărârea Consiliului Județean Cluj nr. 236/2024 privind desemnarea reprezentanţilor Consiliului Judeţean Cluj în consiliile de administraţie/administrative ale instituţiilor de cultură din subordinea Consiliului Judeţean Cluj, se modifică după cum urmează:

1. Articolul 10 se modifică și are următorul conținut:

Art. 10. Se desemnează în calitate de reprezentant al Consiliului Judeţean Cluj în Consiliul administrativ al Centrului de Cultură și Artă „Tradiții Clujene” doamna Moldovan Ramona-Ioana.

**Art. III**. Doamna Moldovan Ramona-Ioana încheie cu Consiliul Județean Cluj contract de mandat conform modelului cadru prevăzut în art. 12 alin. (1) din Hotărârea Consiliului Județean Cluj nr. 236/2024.

**Art. IV.** Cu punerea în aplicare a prevederilor prezentei hotărâri se încredinţează preşedintele Consiliului Judeţean Cluj, prin Direcţia Generală Buget-Finanţe, Resurse Umane.

**Art. V.** Prezenta hotărâre se comunică Direcţiei Generale Buget-Finanţe, Resurse Umane; Centrului de Cultură și Artă „Tradiții Clujene”, doamnei Moldovan Ramona-Ioana, precum şi Prefectului Judeţului Cluj, şi se aduce la cunoştinţă publică prin afișare la sediul Consiliului Județean Cluj şi pe pagina de internet „www.cjcluj.ro”.

**Nr. …. din …........./…....../2025**

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREŞEDINTE,**

**Alin Tișe**

Nr. 35602/19.08.2025

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | **modificarea Hotărârii Consiliului Judeţean Cluj nr. 236/2024 privind desemnarea reprezentanţilor Consiliului Judeţean Cluj în consiliile de administraţie/administrative ale instituţiilor de cultură din subordinea Consiliului Judeţean Cluj** | | | |
| **Compartiment de resort:** | Serviciul Resurse Umane | | | |
| **Secțiunea 1 - Documentare și analiză:** | | | | |
| Actele normative specifice, incidente domeniului în care se propune proiectul de hotărâre sunt:   * art. 173 alin. (1) lit. d) și f) și alin. (5) lit. a) din Ordonanța de Urgență nr. 57/2019 privind Codul Administrativ, cu modificările și completările ulterioare; * art. 26 alin. (2) lit. a) din Ordonanţa de urgenţă Guvernului nr. 189/2008 privind managementul instituţiilor de spectacole sau concerte, muzeelor şi colecţiilor publice, bibliotecilor şi al aşezămintelor culturale de drept public, aprobată prin Legea nr. 269/2009, cu modificările şi completările ulterioare; * art. 19 din Ordonanţa Guvernului nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, aprobată prin Legea nr. 353/2007, cu modificările şi completările ulterioare; * art. 24 alin. (1) din Anexa nr. 3 la Hotărârea Consiliului Județean Cluj nr. 120/2025 privind reorganizarea Centrului Judeţean pentru Conservarea şi Promovarea Culturii Tradiţionale Cluj prin transformare în instituție de spectacole; * art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare; * art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată | | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| Potrivit Ordonanței de Urgență a Guvernului nr. 189/2008, instituțiile publice de cultură, trebuie să dispună de un consiliu administrativ/de administrație. Acest consiliu are atribuții esențiale în fundamentarea deciziilor strategice, aprobarea proiectelor majore și validarea direcțiilor de dezvoltare culturală. Prezența unui reprezentant al autorității garantează participarea la procesul decizional privind activitatea curentă și strategică a instituției, supravegherea respectării legalității și o legătură permanentă între conducerea operativă a centrului și instituția județeană responsabilă de coordonare.  Prin Hotărârea nr. 236/2024, doamna Moldovan Ramona-Ioana a fost desemnată reprezentant al Consiliului Județean Cluj în consiliul administrativ al Centrului Județean pentru Conservarea și Promovarea Culturii Tradiționale Cluj, pe o perioadă de 4 ani. Ulterior, instituția a fost reorganizată prin Hotărârea nr. 120/2025, devenind Centrul de Cultură și Artă „Tradiții Clujene” – instituție publică de spectacole cu personalitate juridică.  Potrivit Hotărârii nr. 120/2025, începând cu data de 01.09.2025, instituția a fost reorganizată și transformată în Centrul de Cultură și Artă „Tradiții Clujene” – instituție publică de spectacole, cu personalitate juridică distinctă, aflată în subordinea Consiliului Județean Cluj, ceea ce impune desemnarea unui reprezentant al Consiliului Județean Cluj în consiliul administrativ al noii entități, conform prevederilor legale aplicabile.  În urma reorganizării instituției, componența anterioară a consiliului de administrație devine necorespunzătoare în raport cu noua formă juridică și noile atribuții ale instituției; Modificarea este **necesară pentru conformarea la cerințele legale** și pentru validarea funcțională a actelor emise de instituție.  Numirea unui membru în Consiliul Administrativ este reglementată de Ordonanța de Urgență nr. 189/2008 privind managementul instituțiilor publice de cultură și a Ordonanței nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic care prevede constituirea unui consiliu administrativ/de administrație în cadrul instituțiilor de spectacole sau concerte, cu scopul de a sprijini activitatea managerului și de a asigura o guvernanță participativă și echilibrată.  În contextul reorganizării Centrului Județean pentru Conservarea și Promovarea Culturii Tradiționale Cluj într-o instituție de spectacole cu personalitate juridică distinctă, noua structură instituțională impune, în mod legal și funcțional, constituirea unui nou Consiliu Administrativ, adaptat noilor cerințe legale și structurale.  Numirea membrilor în Consiliu administrativ/de Administrație este o atributie expresă a autorității tutelare, în acest caz Consiliul Județean Cluj, și este necesară pentru ca instituția nou-înființată să poată funcționa legal și efficient. | | | | |
| **Secțiunea a 3-a - Efecte preconizate ale aplicării actului administrativ:** | | | | |
|  | | | | |
| **Secțiunea a 4-a - Concluzii/propuneri:** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” | | | | |
|  | | ***Prenume și nume*** | ***Data*** | ***Semnătura*** |
| Avizat: director general | | Cristina Șchiop |  |  |
| Verificat: șef serviciu | | Mocan Corina |  |  |
| Elaborat: consilier | | Rusnac Adriana |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DGBFRU- Serviciul Resurse Umane | 27.08.2025 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Crina Muntean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 6 |  |  |  |